CELEX: 62007CJ0264
Language: bg
Date: 2008-01-31 00:00:00
Title: Решение на Съда (седми състав) от 31 януари 2008 г. # Комисия на Европейските общности срещу Република Гърция. # Неизпълнение на задължения от държава-членка - Директива 2000/60/EО - Опазване и управление на водите - Неизвършване на предвидените анализи - Пропуск да се изпратят изискуемите обобщени доклади. # Дело C-264/07.

Решение на Съда (седми състав) от 31 януари 2008 г. — Комисия/Гърция
      (Дело C‑264/07)
      „Неизпълнение на задължения от държава-членка — Директива 2000/60/EО — Опазване и управление на водите — Неизвършване на предвидените анализи — Пропуск да се изпратят изискуемите обобщени доклади“
      Иск за неизпълнение — Преценка на основателността от Съда — Положение, което следва да бъде взето предвид — Положение към момента на изтичане на срока, определен в мотивираното становище (член 226 ЕО) (вж. точка 10)
      Предмет
      
         
               Неизпълнение на задължения от държава-членка  — Нарушение на член 5, параграф 1 и на член 15, параграф 2 от Директива 2000/60/EО
                  на Европейския парламент и на Съвета от 23 октомври 2000 година за установяване на рамка за действията на Общността в областта
                  на политиката за водите (ОВ L 327, стр. 1; Специално издание на български език, 2007 г., глава 15, том 6, стр. 193) — Непредставяне
                  на обобщени доклади за анализите, изискуеми по член 5, по отношение на някои райони на речни басейни — Неизвършване на анализите
                  и прегледите, предвидени в член 5, параграф 1 от директивата.
               
            Диспозитив
      
         
                  1)
               
               
                  
               
               
                  	Като не е извършила за всеки район на речен басейн, попадащ на нейна територия, анализ на характеристиките му, преглед на
                     въздействието на човешките дейности върху състоянието на повърхностните и подземни води, както и икономически анализ на водоползването
                     в съответствие с техническите спецификации, установени в приложения II и III към Директива 2000/60/ЕО на Европейския парламент
                     и на Съвета от 23 октомври 2000 година за установяване на рамка за действията на Общността в областта на политиката за водите,
                     Република Гърция не е изпълнила задълженията си по член 5, параграф 1 от тази директива, а като не е представила обобщени
                     доклади за анализите, изискуеми съгласно същата разпоредба, тя не е изпълнила и задълженията си по член 15, параграф 2 от
                     посочената директива.
                  
               
            
         
                  2)
               
               
                  
               
               
                  	Осъжда Република Гърция да заплати съдебните разноски.